Netwerk is onder druk, waarsku EskomArgieffoto: GCIS Eskom het Dinsdag die publiek versoek om hul elektrisiteitsverbruik te verminder, omdat die netwerk onder druk is weens tegniese foute. “Ons het onverwags vier groot eenhede verloor weens onbeplande ineenstortings terwyl daar ŉ vertraging is om weer twee kragopwekkingseenhede aan te skakel.” Die ineenstortings het by Kendal, Majuba en Lethabo-kragstasies plaasgevind. Eenhede by Duvha en Tutika kragstasies is ook nie, soos verwag is, aangeskakel nie. Nóg ŉ eenheid is by Kendal afgeskakel weens tegniese probleme. “Eskom het 31 000 MW om te voldoen in die aanvraag vanaand. Alhoewel ons verwag dat van die eenhede binnekort weer in diens sal wees, kan die situasie voortduur tot die naweek.” Die kragvoorsiener maan die publiek om verbruik te verminder deur nienoodsaaklike toestelle af te skakel.